Джилиън Кларк
На хиляда фута

Превод от английски: Елена Алексиева, 2002

chitanka.info

Никой не идва — само пощальонът

и фермерът с фураж за зимата.

Шосета и магистрали ме отбягват,

националната енергийна мрежа ме пропусна.

За електричество улавям вятъра.

Чиста вода в градината извира.

Повей неспирен върти крилете

на мелницата в ослепително сребро,

мълва донася

и скръб по радиото.

Америка телефонира.

Пристига картичка от Полша.

В прашката на скоростта кометата

разцъфва в перихелий над комина.

Държа небето до ухото си, да чуя

хаосът как шепне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.